2.pielikums

Līgumam par pirmsskolas izglītības pakalpojuma sniegšanu

**Piekrišana līdzfinansējuma saņemšanai no Rīgas valstspilsētas pašvaldības par privātās izglītības iestādes bērnam sniegto pakalpojumu**

Izglītojamā likumiskais pārstāvis **dod piekrišanu** saņemt Rīgas valstspilsētas pašvaldības līdzfinansējumu par privātās izglītības iestādes bērnam sniegto pakalpojumu.

Informācija par personas datu apstrādi saistībā ar līdzfinansējuma saņemšanu.

|  |  |
| --- | --- |
| Personas datu apstrādes pārzinis | Rīgas valstspilsētas pašvaldības iestāde – Rīgas domes Izglītības, kultūras un sporta departaments (turpmāk – Pārzinis), adrese Krišjāņa Valdemāra iela 5, Rīga, LV-1010, tālrunis 67026816, elektroniskā pasta adrese: iksd@riga.lv. |
| Personas datu aizsardzības speciālists | Personas datu aizsardzības speciālists ir Rīgas domes Datu aizsardzības un informācijas tehnoloģiju un drošības centrs, adrese Dzirciema iela 28, Rīga, LV-1007, elektroniskā pasta adrese: dac@riga.lv. |
| Personas datu apstrādes nolūks | Jūsu un Jūsu bērna personas dati tiks apstrādāti, lai Rīgas valstspilsētas pašvaldība piešķirtu līdzfinansējumu par Jūsu bērnam sniegtajiem pakalpojumiem privātajā izglītības iestādē. |
| Apstrādes juridiskais pamats | Vispārīgās datu aizsardzības regulas 6.panta 1.punkta e)apakšpunkts – apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras, Ministru kabineta 2015.gada 8.decembra noteikumi Nr.709 “Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”, Rīgas domes 2016.gada 16.februāra saistošie noteikumi Nr.191 “Kārtība, kādā Rīgas valstspilsētas pašvaldība īsteno pirmsskolas izglītības nodrošināšanas funkciju”. |
| Informācija par to, no kāda avota personas dati ir iegūti | Bērna un likumiskā pārstāvja vārdu, uzvārdu, personas kodu, deklarēto dzīvesvietas adresi iegūst no Pilsonības un migrācijas lietu pārvaldes Fizisko personu reģistra.  Informāciju par bērna piederību izglītības iestādei iegūst no Valsts izglītības informācijas sistēmas.  Informāciju par bērna izglītības iestādes apmeklēšanu, nepameklēšanu un tās iemesliem (saslimšana, cits iemesls), piederība izglītības iestādei, iegūst no privātās izglītības iestādes ievadītās informācijas Rīgas domes vienotās informācijas sistēmā.  Informāciju, kas norādīta Veselības un darbspēju ekspertīzes ārstu valsts komisijas atzinumā saistībā ar asistenta nepieciešamību bērnam, kurš nav sasniedzis piecu gadu vecumu, iegūst no privātās izglītības iestādes iesniegtajā atzinuma atvasinājuma. |
| Personas datu saņēmēji vai saņēmēju kategorijas, ja tādas ir | *Privātā izglītības iestāde*  *Privātās izglītības iestādes dibinātājs*  Rīgas domes Izglītības, kultūras un sporta departamenta Administratīvās pārvaldes Klientu pārvaldības un pakalpojumu nodaļa, Finanšu pārvaldes Budžeta izpildes nodaļa, Finanšu pārvaldes Finanšu plānošanas nodaļa.  Rīgas domes Finanšu departaments (maksājumu informācijas apstrāde, iesniegto rēķinu un citu maksājumu dokumentu apstrāde).  Rīgas valstspilsētas pašvaldības aģentūra “Rīgas digitālā aģentūra” (tehniskā atbalsta nodrošināšana) un datu apstrādātāji, ar kuriem Rīgas valstspilsētas pašvaldībai noslēgti līgumi par tehniskā atbalsta nodrošināšanu. |

|  |  |
| --- | --- |
| Informācija par personas datu nosūtīšanu uz trešo valsti (ārpus ES/EEZ) vai starptautisku organizāciju (t.sk. atsauce uz atbilstošām vai piemērotām garantijām) | Personas dati ārpus ES/EEZ netiek nodoti. |

|  |  |
| --- | --- |
| Laikposms, cik ilgi personas dati tiek glabāti, vai, ja tas nav iespējams, kritēriji, ko izmanto minētā laikposma noteikšanai | Saskaņā ar Grāmatvedības likuma 28.panta 5. punktu Jūsu un Jūsu bērna personas dati tiek glabāti vismaz piecus gadus pēc Rīgas valstspilsētas pašvaldības līdzfinansējuma par Jūsu bērnam sniegtajiem pakalpojumiem privātā izglītības iestādē izmaksas. |

Informējam, ka Jums kā datu subjektam ir tiesības:

1. pieprasīt Pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam, likumā noteiktajos gadījumos lūgt Jūsu personas datu apstrādes ierobežošanu, kā arī iebilst pret apstrādi;
2. iesniegt sūdzību par nelikumīgu Jūsu personas datu apstrādi Datu valsts inspekcijā, adrese Elijas iela 17, Rīga, LV-1050, tālrunis 67223131, elektroniskā pasta adrese pasts@dvi.gov.lv.

Informējam, ka Jūs atbildiet par pareizu un precīzu savu un sava bērna personas datu iesniegšanu, kā arī Jums ir pienākums nekavējoties informēt privāto izglītības iestādi, ja mainās bērna un viena no vecākiem vai bērna likumiskā pārstāvja deklarētās dzīvesvietas adrese, kas kļūs par šķērsli Rīgas valstspilsētas pašvaldības līdzfinansējuma saņemšanai.

Iepriekš minēto personas datu sniegšana ir brīvprātīga, bet, ja persona izvēlas saņemt pakalpojumu, tad tā ir nepieciešama, lai to saņemtu. Pārzinis nepieprasa un neievāc tādu informāciju par personu, kas nav nepieciešama konkrēta nolūka sasniegšanai.

**E-pasts saziņai saistībā ar līdzfinansējuma saņemšanu** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
|  |  |  |  |  |
| *(paraksts)* |  | *(paraksta atšifrējums)* |  | *(datums)* |